დისკრიმინაცია

**დისკრიმინაცია** () — შანენს ადამიერეფიშ უწორწე, უსამართო მორყებას, გიშაკერზაფილო თინწკჷმა, მუჟანსჷთ თინა მეწურაფილი რე ნამდგაინ შანით გინორთიშ მოღვენი ადამიერეფიშ ბუნაშ სააწმარენჯოთ. კერზოთ, დისკრიმინაცია შილებე ორდას რასობური, ეთნიკური, სქესობური, რელიგიური დო თ.უ. დისკრიმინაცია აწურე ადამიერიშ ნებეფიშ ოსხირ პრინციპის, ნამჷ-და არძა ადამიერი წორწი რე დო თონეფშა მიშმურს წორწი ნებეფი დო დუდიშულეფი. დისკრიმინაცია მეჭედელო რე მერსხილი იდენტობაწკჷმა. ადამიერეფი მუნეფიშ დუდიშ იდენტიფიკაციას მიოჭარანა შხვადოშხვა ბუნეფს დო ჯარალუეფწკჷმა, ნამუთ კანკალეშა გჷმიჭანუანს გოჯოგაფას დო ნძალებას შხვა ბუნეფიშ დო ინდივიდეფიშოთ. ადამიერიშ ნებეფიშ არძაშოული დეკლარაცია ვარენს არძა სახეშ დისკრიმინაციას.

დისკრიმინაციათ იკოროცხუ ჯარალუაშ ართი ბუნაშით მაჟირა ბუნაშ ნებეფიშ გოხურგუა ვარ-და აკორცუაფა თინეფშა უმოსობაშ დემონსტრირაფაშ ღანკით, სქესიშ, რასაშ, გენდერიშ, სოციალური სტატუსიშ, რელიგიური ვარ-და პოლიტიკური რწუმაშ, სექსუალური ორიენტაციაშ, ტანსინთელეშ დგომარობაშ ვარ-და საქვარუაშ ოსხირშა. ნებეფიშ გოხურგუა შილებე აზარელი ორდას კანონიშით (სამართლებური დისკრიმინაცია — დე იურე), ვარ-და გერსხუდას ხვალე გოპატჷნაფილ მორალურ ნორმეფს (ვაოფიციალური დისკრიმინაცია — დე ფაქტო.) 

დისკრიმინაცია შილებე ოწაწჷდას, მუჭოთ ინდივიდის, თეშ ადამიერეფიშ ბუნას, ორგანიზაციფს ვარ-და ინსტიტუციონალური აქტორეფს. დისკრიმინაცია შილებე ორდას ბონი ვარ-და ორცა, კანონიერი დო უკანონე, პოზიტიური დო რევერსული, არგამა, ლექინას მიოხვენი დო ფულირი ვარ-და ორგანული. დისკრიმინაცია შილებე გინორთელი ფორმათ ორდას ოგონათუე დჷნაწესებუეფს, სამუშას, ტანსინთელუაშ თხილუაშ ონინალეეფს, უყარუ ღვენიშ ბიზნესის, ტრანსპორტის, გიშაგორუეფს, ანუ პრაქტიკულო ჩქინი რინაშ არძა სფეროს.

დისკრიმინაციაშ დახე არძა ფორმა დასაჯებაფონი რე ოერეფოშქაშე სამართალიშ დო უმენტაში ქიანეფიშ ერუანული კანონდვალუეფით. თინეფს შქას საქორთუოშ კონსტიტუციათ დო საქორთუოშ კანონით დისკრიმინაციაშ არძა ფორმაშ ჩათხინაფაშ გეშა.

## რესურსეფი ინტერნეტის
* საქორთუოშ პარლამენტიშ ერუანული ბიბლიოთეკა
* Altman, Andrew, "Discrimination", The Stanford Encyclopedia of Philosophy (Winter 2016 Edition), Edward N. Zalta (ed.)
* ბრიტანეთიშ თარობაშით მეღებული 2010 წანაშ წორწობაშ აქტი
* Amnesty International official website – ‘what we do?’ category: What drives discrimination? Available at
* საქორთუოშ კონსტიტუცია 
* საქორთუოშ კანონი დისკრიმინაციაშ არძა ფორმაშ ჩათხინაფაშ გეშა
* ეტიმოლოგიაშ ლექსიკონი, დისკრიმინაცია 
* ეტიმოლოგიაშ ლექსიკონი, დისკრიმინაცია 
* Altman, Andrew, "Discrimination", The Stanford Encyclopedia of Philosophy (Winter 2016 Edition), Edward N. Zalta (ed.) 
* ამერიკაშ უჟინაში სასამართალოშ საქმე 347 (483) „ბრაუნი გონათუაშ სხუნუშ სააწმარენჯოთ“, 1954 წელი 
* Andrew, "Discrimination", The Stanford Encyclopedia of Philosophy (Winter 2016 Edition), Edward N. Zalta (ed.)
* Altman, Andrew, "Discrimination", The Stanford Encyclopedia of Philosophy (Winter 2016 Edition), Edward N. Zalta (ed.) 
* საქორთუოშ დემოკრატიული ინიციატივაშ პროექტი ‘ომენოღალე გონათუა არძაშო’, გაკვეთილი 1-4 წორწობა დო დისკრიმინაცია
* შანგანი კაბეტი ბრიტანეთიშ სააწმარენჯოთ - ევროპაშ ადამიერიშ ნებეფიშ სასამართალო, 2001 წანა, საქმე ნომერი 37715/97 
* Andrew, "Discrimination", The Stanford Encyclopedia of Philosophy (Winter 2016 Edition), Edward N. Zalta (ed.) 
* ამერიკაშ წორწო დოსაქვარუაშ შილებუეფიშ კომისიაშ რზაგემაწურაფალი დისკრიმინაციაშ გეშა 
* ავსტრალიაშ წორწო შილებუეფიშ დო ადამიერიშ ნებეფიშ კომისია, დისკრიმინაციაშ ტიპეფი

*საქორთუოშ პარლამენტიშ ერუანული ბიბლიოთეკაშ ელექტრონული ბიბლიოვიკი, დისკრიმინაცია
* https://www.un.org/en/universal-declaration-human-rights/
* http://www.hrcr.org/docs/CERD/cerd2.html 
* https://www.un.org/womenwatch/daw/cedaw/committee.htm
* http://www.hri.org/docs/ECHR50.html 
* http://hrlibrary.umn.edu/instree/b3ccpr.htm
* http://www.legislation.gov.uk/ukpga/2010/15/contents

კატეგორია:დისკრიმინაცია
კატეგორია:ლგბტ ტერმინეფი